**Ministru kabineta noteikumu projekta „Grozījumi Ministru kabineta 2011.gada 18.janvāra noteikumos Nr.55 „Noteikumi par speciālo līdzekļu veidiem un to lietošanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva un Valsts robežsardzes likuma 16. panta astotā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Iekšējās drošības likuma 7. panta pirmās daļas 9. punktu, lai nodrošinātu Iekšējās drošības birojam (turpmāk –Birojs) noteikto funkciju izpildi, Biroja amatpersonas glabā, nēsā un pielieto dienesta šaujamieročus, kā arī lieto fizisku spēku un speciālos līdzekļus atbilstoši likumam “Par policiju” (turpmāk – Likums).  Atbilstoši Likuma 13.panta pirmajai daļai speciālie līdzekļi tiek lietoti, lai atvairītu uzbrukumu personām, policijas darbiniekiem un personām, kas pilda dienesta pienākumus sabiedrības drošības garantēšanā un cīņā pret noziedzību, atvairītu uzbrukumu ēkām, telpām, celtnēm un transportlīdzekļiem neatkarīgi no to piederības vai atbrīvotu apbruņotu personu ieņemtos objektus, atbrīvotu ķīlniekus, kā arī savaldītu aizturētās, arestētās, apcietinātās un notiesātās personas, ja tās nepakļaujas vai pretojas policijas darbiniekiem vai ir pamats uzskatīt, ka tās var bēgt vai nodarīt kaitējumu apkārtējiem cilvēkiem vai sev, pārtrauktu ļaunprātīgu nepakļaušanos likumīgām prasībām, kuras izvirza policijas darbinieki vai citas personas, pildot dienesta pienākumus sabiedriskās kārtības garantēšanā un cīņā pret noziedzību. Ministru kabineta 2011. gada 18. janvāra noteikumu Nr. 55 “Noteikumi par speciālo līdzekļu veidiem un to lietošanas kārtību” (turpmāk – Ministru kabineta noteikumi) 2.11. apakšpunktā minēti speciālie līdzekļi - tādu elementu izšaušanas ierīces, kuri nav paredzēti letālu seku radīšanai (piemēram, gāzes, krāsas, gumijas izšaušanas ierīces) (turpmāk arī – neletālais ierocis). Atbilstoši Ministru kabineta noteikumu 31. punktam neletālos ieročus lieto gadījumos, ja ar pirotehnisko vai pneimatisko lādiņu, kas sprāgstot raida traumējošus vai krāsu saturošus elementus, nepieciešams īslaicīgi dezorientēt vai iezīmēt personu vai personu grupu.Lai gan nav vienotas oficiālas statistikas par neletālā ieroča pielietošanu, praksē pieņemts, ka neletālo ieroci var izmantot agresīvas, neapbruņotas personas (vai personu grupas) apturēšanai vai uzbrukuma atvairīšanai, nemieru novēršanai un objektu vai cilvēku marķēšanai ar krāsu. Atbilstoši Ministru kabineta noteikumu 2.2 punktam šobrīd Biroja amatpersonām, pildot dienesta pienākumus, nav tiesību lietot neletālos ieročus. Tomēr, ievērojot to, ka, balstoties uz apdraudējuma izvērtējumu, ir pielietojams iespējamais saudzējošākais līdzeklis, kas ir samērīgs ar esošo apdraudējumu, ir secināms, ka Biroja amatpersonām, pildot dienesta pienākumus, būtu piešķiramas tiesības lietot arī neletālo ieroci. Līdz ar to projekts paredz paplašināt Biroja amatpersonu tiesības izmantot speciālos līdzekļus, nosakot, ka tās ir tiesīgas lietot arī Ministru kabineta noteikumu 2.11. apakšpunktā minētos speciālos līdzekļus.Atbilstoši Iekšējās drošības biroja likuma 4. pantā noteiktajām funkcijām, Biroja amatpersona neletālo ieroci nepieciešamības gadījumā tiks izmantots agresīvas, neapbruņotas personas (vai personu grupas) apturēšanai un uzbrukuma atvairīšanai (īslaicīgai personas vai personu grupas dezorientēšanai). Lēmumu par to, ka attiecīgajā operatīvās darbības pasākumā vai izmeklēšanas darbībā nepieciešamības gadījumā izmantojams neletālais ierocis pieņems Biroja priekšnieka pilnvarota amatpersona pirms attiecīgā pasākuma vai darbības veikšanas. Saskaņā ar Valsts robežsardzes likuma stāšanos spēkā, kas aizstāj Robežsardzes likumu, ir jāprecizē Ministru kabineta noteikumu izdošanas tiesiskais pamatojums. Papildus ņemot vērā to, ka pieņemtajā Valsts robežsardzes likumā pēc būtības tika saglabāts izpildvarai dotais pilnvarojums un Ministru kabineta noteikumu izdošanas un spēkā esamības tiesiskais pamats nepazuda, nav īstenojušies nepieciešamie priekšnoteikumi Oficiālo publikāciju un tiesiskās informācijas likuma 9.panta piektajā daļā ietvertās tiesību normas piemērošanai, līdz ar to netiek izdoti jauni Ministru kabineta noteikumi. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Iekšējās drošības birojs, Valsts robežsardze |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, pret kurām tiks pielietoti speciālie līdzekļi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, informācija par to ievietota Iekšlietu ministrijas tīmekļa vietnē sadaļas “Sabiedrības līdzdalība” apakšsadaļā “Diskusiju dokumenti”.  |
| 3. | Sabiedrības līdzdalības rezultāti | Sadaļa tiks aizpildīta pēc viedokļu saņemšanas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšējās drošības birojs, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Projekts neparedz jaunu institūciju izveidi, esošo institūciju likvidēšanu vai reorganizēšanu. |
| 3. | Cita informācija | Nav |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Ārgalis 67209082

andris.argalis@idb.gov.lv

K.Žegoda, 67913554

Katazina.Zegoda@rs.gov.lv